Z A P I S N I K
16. sjednice Vijeća Mjesnog odbora Vidovec održane 23. rujna 2026. 
Zagreb, Vidovec 31 s početkom u 19,00 sati

Nazočni članovi Vijeća:
Igor Motik, Bernarda Hukman, Drago Sruk, Mario Huzanić i Josip Huzanić.

Predsjedava: Mario Huzanić, predsjednik Vijeća.

Zapisnik vodi: Josip Huzanić


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Predsjednik Vijeća daje zapisnik 15. sjednice na verifikaciju.
Vijeće prihvaća tekst Zapisnika 15. sjednice Vijeća, bez izmjena.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Zaključak o davanju mišljenja na nacrt prijedloga Odluke o izmjeni Odluke o davanju u zakup i drugo korištenje površina javne namjene – donošenje zaključka

	2. 
	Pitanja, prijedlozi i obavijesti




Ad1. Zaključak o davanju mišljenja na nacrt prijedloga Odluke o izmjeni Odluke o davanju u zakup i drugo korištenje površina javne namjene – donošenje zaključka

Uvodno obrazloženje iznosi Predsjednik Vijeća.


U raspravi sudjeluju: Igor Motik, Bernarda Hukman, Drago Sruk, Mario Huzanić i Josip Huzanić, 

Vijeće jednoglasno donosi

Zaključak  o davanju mišljenja na nacrt prijedloga Odluke o izmjeni Odluke o davanju u zakup i drugo korištenje površina javne namjene – donošenje zaključka

(Zaključak se prilaže ovom zapisniku i njegov je sastavni dio.)







Ad2. Pitanja, prijedlozi i obavijesti

U okviru druge točke dnevnog reda sjednice Vijeća Mjesnog odbora Vidovec raspravljalo se o aktualnim pitanjima od važnosti za mještane, s posebnim naglaskom na problematiku kanalizacijske infrastrukture, stanje dječjeg igrališta kod Područne škole Vidovec te provedene aktivnosti na održavanju komunalne infrastrukture.

Kanalizacija – istočni dio Vidovca
Vijeće Mjesnog odbora Vidovec istaknulo je pitanje vezano uz izgradnju kanalizacijske mreže na istočnom dijelu Vidovca, odnosno završetak sustava kanalizacije u području potoka Vidovec.

S obzirom na to da građani učestalo upućuju pitanja o statusu navedenog projekta, Vijeće traži informaciju u kojoj se fazi trenutno nalazi postupak ishođenja građevinske dozvole i realizacije projekta. Posebno je istaknuto da se o navedenom projektu govori već više od deset godina te da je projekt pokrenut još 2014. godine, zbog čega mještane zanima što je do sada učinjeno, u kojoj je fazi projekt trenutno te kada se može očekivati njegov nastavak i realizacija.

Vijeće smatra potrebnim dobiti jasnu i pravodobnu informaciju o statusu projekta kako bi se građanima mogle pružiti konkretne informacije o daljnjim koracima i očekivanoj dinamici realizacije.

Dječje igralište kod Područne škole Vidovec
Druga tema odnosila se na dječje igralište kod Područne škole Vidovec, čija je izgradnja započela tijekom ljeta, ali radovi, prema zapažanjima Vijeća, još uvijek nisu u potpunosti završeni.

Na igralištu su postavljene sprave, međutim još nisu postavljene antistresne sigurnosne podloge, niti je dovršeno hortikulturno uređenje prostora. Budući da je igralište otvoreno i dostupno djeci za korištenje, postavlja se pitanje sigurnosti djece dok radovi još nisu u cijelosti završeni.

Vijeće stoga traži informaciju o tome je li igralište u sadašnjem stanju sigurno za korištenje, tko je odgovoran za njegovo otvaranje i korištenje te kada se očekuje njegov konačni završetak, uključujući postavljanje antistresnih podloga i završno uređenje okoliša.

Također je otvoreno pitanje održavanja i čišćenja igrališta. Prema informacijama dobivenima iz škole, nakon završetka određenih radova igralište bi trebalo prijeći u nadležnost gradskih službi. Međutim, na terenu je uočena veća količina razbacanog otpada, a nisu uočene kante za smeće niti redovito čišćenje prostora.

Stoga Vijeće traži pojašnjenje o tome tko je nadležan za održavanje igrališta, kakva je dinamika njegova čišćenja, hoće li na igralištu biti postavljene kante za otpad te na koji će se način osigurati redovito održavanje i čistoća prostora.






Održavanje komunalne infrastrukture
U nastavku rasprave navedene su i aktivnosti vezane uz održavanje komunalne infrastrukture na području Mjesnog odbora Vidovec.

Dogovarano je i provedeno čišćenje linijskih rešetki i kanala, kao i košnja te čišćenje prometnica od obraslog raslinja.  Aktivnosti čišćenja i uklanjanja raslinja provedeno je u ulici Motiki i Maršćica.

Vijeće ističe važnost kontinuiranog održavanja komunalne infrastrukture, posebice čišćenja odvodnih kanala, rešetki i prostora uz prometnice, kako bi se spriječili sekundarni problemi i opasnosti koji nastaju zbog neodržavanja te osigurala bolja prohodnost i funkcionalnost.

Sjednica je završila u 20.00 sati.



KLASA: 024-08/26-003/1971
URBROJ: 251-13-11-4/019-26-2
Zagreb, 23. rujna 2026.

Zapisnik uredila:
Mirela Gašpert Bertić

Predsjednik
Vijeća Mjesnog odbora Vidovec

Mario Huzanić


Na temelju članka 86. stavak 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst i 16/22), Vijeće Mjesnog odbora Vidovec na 16. sjednici, 23. rujna 2026. donijelo je 



[bookmark: _Hlk157431383]Z A K LJ U Č A K

o davanju mišljenja na Nacrt prijedloga Odluke o izmjeni Odluke o davanju 
u zakup i drugo korištenje površina javne namjene 


1. Vijeće je raspravljalo o Nacrtu prijedloga Odluke o izmjeni Odluke o davanju 
             u zakup i drugo korištenje površina javne namjene. 

2. Vijeće daje pozitivno mišljenje na Nacrt prijedloga Odluke o izmjeni Odluke o davanju u zakup i drugo korištenje površina javne namjene.
 
3. Ovaj zaključak dostaviti će se Vijeću Gradske četvrti Podsljeme i Gradskom uredu 
            za mjesnu samoupravu, promet, komunalne poslove, civilnu zaštitu i sigurnost.  



KLASA: 024-08/26-003/1971
URBROJ: 251-13-11-4/025-26-3
Zagreb, 23. rujna 2026. 
				

                
                         PREDSJEDNIK VIJEĆA
 							      MJESNOG ODBORA VIDOVEC

                      Mario Huzanić 


                      

